Saneef Vote Dhevvaanee Varah Visnavaafai, Ithubaaru Kuravvaa: Mughnee - Vaguthu\nތިނަދޫ ދެ ދާއިރާ ތަމްސީލް ކުރައްވާ ދެ މެންބަރުން، ސަނީފްއާއި މުޣުނީ\nރައްޔިތުންގެ މަޖިލީހުގެ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް ގޮތެއް ނިންވާނީ ވަރަށް ވިސްނަވާފައި ކަމަށާއި ސަނީފަށް އިތުބާރު ކުރެއްވުމަށް އެދިވަޑައިގަންނަވާ ކަމަށް މަޖިލީހުގެ ތިނަދޫ އުތުރު ދާއިރާގެ މެންބަރު އަބްދުލް މުޣުނީ ވިދާޅުވެއްޖެއެވެ.\nމެންބަރު މުޣުނީ މިފަދައިން ވިދާޅުވީ، މަޖިލީހުގެ އިމްތިޔާޒު ކޮމިޓީން ރޭ ބޭއްވި ބައްދަލުވުމެއްގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހުށަހެޅުއްވި މައްސަލައެއް ބޭރުކޮށްލަން ސަނީފް ވޯޓު ދެއްވާފައިވަނިކޮޮށެވެ. އަދި އެކަމާ ގުޅިގެން ރައީސް ނަޝީދުގެ ސަޕޯޓަރުން ސަނީފަށް ފާޑުކިޔާފައިވަނިކޮށެވެ.\nމުޣުނީ ފޭސްބުކްގައި ކުރެއްވި ޕޯސްޓެއްގައި ލިޔުއްވާފައި ވަނީ މެންބަރު ސަނީފް އެންމެ ރަނގަޅު ގޮތް ނޫން ގޮތަކަށް ވޯޓު ނުދެއްވާނެ ކަމަށެވެ. އަދި މެންބަރު ސަނީފަށް ތިނަދޫ ރައްޔިތުން އިތުބާރު ކުރެއްވުމަށް އެދިވަޑައިގެންފައިވެއެވެ.\nމި ޕޯސްޓާ ގުޅޭ ގޮތުން މުޣުނީ "ވަގުތު" އަށް ވިދާޅުވީ އޭނާ އިޝާރާތް ކުރުމަކީ މަޖިލީހުގައި މުޣުނީއާއި ސަނީފް ކުރައްވާ ހުރިހާ މަސައްކަތަކަށެވެ. އަދި ވިދާޅުވީ ރޭގެ ކޮމިޓީގައި ނިންމެވި ނިންމެވުމާއި އަދި އެހެން މައްސަލަތަކުގައި ވެސް ސަނީފް ވޯޓް ދެއްވާނީ ވަރަށް ވިސްނަވާފައިވާ ކަމަށެވެ.\n"އަޅުގަނޑުމެންގެ ޚިޔާލު ތަފާތު ވެދާނެ، ސަނީފް ކޮންމެ ނިންމެވުމެއް ވެސް ނިންމަވާނީ ވަރަށް ވިސްނަވާފައި،" މުޣުނީ ވިދާޅުވިއެވެ.\nމަޖިލީހުގެ އިމްތިޔާޒު ކޮމިޓީން ރޭ ބޭރުކޮށްލަން ނިންމި މައްސަލައަކީ ޑިފެންސް މިނިސްޓްރީގެ ނައިބު ހަސަން ޒަމީލްގެ މައްޗަށް މަޖިލީހުގެ އިމްތިޔާޒަށް އަރައިގަތް ކަމަށް ތުހުމަތުކޮށް އެ ކޮމިޓީއަށް ހުށަހެޅި މައްސަލައެކެވެ.\nޒަމީލަށް މި ތުހުމަތު ކުރަނީ މަޖިލީހުގެ 241 ކޮމިޓީއިން ކުރިއަށް ގެންދާ އިންކުއަރީއަށް ސިފައިންގެ ވަކިވަކި ބޭފުޅުން ހާޒިރުނުކުރެވޭނެ ކަމަށް މަޖިލީހަށް އެންގި ލިޔުމުގައި ޒަމީލްގެ ސޮއި އޮތުމުންނެވެ.\nއެ މައްސަލަ ކޮމިޓީން ބޭރުކޮށްލަން ހުށަހެޅުއްވީ ޖުމްހޫރީ ޕާޓީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު އަދި ދަނގެތި ދާއިރާގެ މެންބަރު މުހައްމަދު ނާޒިމެވެ. ނާޒިމްގެ ހުށަހެޅުއްވުން ފާސްކުރަން އެމްޑީޕީގެ ހަތަރު މެންބަރަކު ވޯޓު ދެއްވިއެވެ.\nއެ މެންބަރުންނަކީ ސަނީފްގެ އިތުރުން ކޮމަންޑޫ ދާއިރާގެ މެންބަރު ހުސައިން ވަހީދާއި، މިލަންދޫ ދާއިރާގެ މެންބަރު އަލީ ރިޒާއާއި، ގަމު ދާއިރާގެ މެންބަރު މުހައްމަދު ވަސީމެވެ.\nމި މެންބަރުން އެ ގޮތަށް ވޯޓު ދެއްވީ ރައީސް އިބްރާހީމް މުހައްމަދު ސޯލިހްގެ ޅިޔަނު، އަލިފުށި ދާއިރާގެ މެންބަރު މުހައްމަދު ރަޝީދު ހުސައިން (ބިގޭ) ލޮބީ ކުރައްވައިގެން ކަމަށްވެއެވެ. ބިގޭ އެ ގޮތަށް އެންގެވީ ވެސް ރައީސް ސޯލިހް ކަމަށް އެމްޑީޕީގެ މެންބަރުން އެބަ ވިދާޅުވެއެވެ.\nޒަމީލަށް ދައުވާ ކުރަން މަޖިލީހުން ޕްރޮސެކިއުޓާ ޖެނެރަލްގެ އޮފީހުުގައި ވެސް އެދުނެވެ. އެކަމަކު ޕީޖީން ވަނީ އެ މައްސަލަ ތަހުގީގު ކުރަން ފުރަތަމަ ފުލުހަަށް ހުށަހަޅަން ލަފާދީ އަނބުރާ މަޖިލީހަށް ފޮނުވާލާއިފައެވެ.\nމި މަހުގެ ހަވަނަ ދުވަހުގެ ރޭ ރައީސް ނަޝީދަށް ދިން ހަމަލާއިން އެމަނިކުފާނުގެ ހަށިކޮޅަށް ލިބިވަޑައިގެންނެވި ޒަޚަމްތަކަށް އޭޑީކޭއިން ހަފުތާއެއްހާ ދުވަހު ފަރުވާ ހޯއްދެވުމަށް ފަހު ޖަރުމަނަށް ވަޑައިގެންނެވި ގޮތަށް އެމަނިކުފާނު ހުންނެވީ އެ ގައުމުގައެވެ.\nދިވެހިރާއްޖޭގެ ރައްޔިތުންގެ މަޖިލިސް މެމްބަރުންނަކީ ވަކި ސިޔާސީ ބަޔަކަށް އަޅުވެތިވެގެން ތިބޭ ގޮތަކަށް މެމްބަރުން ހުވާކޮށްގެން ތިބޭބަޔެއްނޫން، މެމްބަރުން ހުވާކުރީ އިސްލާމް ދީނަށް ހުރުމަތްތެރި ކޮށް ހިތާ ޤާނޫނުއަސާސީއާއި ރައްޔިތުން ހިމާޔަތްކޮށް ޤައުމީ މަސްލަހަތު އިސްކުރަން !\nޖޫން 7, 2021 18:19\nއެމްޑީޕީ ގެސަރުކާރު ނަސީދު މުށުތެރޭން ދޫވެގެން ދިޔައީ ހެއްދެވި ގާނޫނީ ބޮޑެތި ފުށުއެރުމާއި އެކު ގާނޫނުއަސަސޢާއިހަިލާފަށް ގާނޫނުއަސަސީގަޑުބަޑުކޮށް ބާރުތަށް އަތށް ނަގާ ދުސްތޫރީގެ ބޭރުން ގައުމު އަމިއްލަޔަށް ހިންގަން ފެށުމުން . މިވާހަކަ މިލިއުނީ މުލީއަގެގަ ނަސިދު ލިއުއްވި ލިއުން މިހަރުވެސް އަތުގަ އޮތީމާ.މިހާރުވެސް ނަސިދުގެ ނިންމެވުންތަކުންފެންނަނި ގާނުނައި ގަނޫނުއސާސީ އޮތީ ނަސީދުގެ ފައިދަށުގަ ހެން އެއީ އެއްވެސް އެްޗެއްނޫންހެން. ނަސީދު ހިތަށްއަރާ ވާހަކައެއްބުނީ އެގޮތަށް ވަގުތުން ގާނޫނު ބަދަލުވެގެން ދާންޖެހޭހެން. މިހިސާބަސް ކަންކަން ދިޔައީމާ އަމިއްލަ ޕާޓީގެ މެމްބަރުންވެސް އިދިކޮޅަށް ނިކުންނަންފަށާނެ. ކޮންމެމިހަކީ އެޅިބަތަކަށް ރިހަވެގެން އުޅޭ މީހެއްނޫން.


BREAKING | Milandhoo Gai Quarantine Ga Neh School Dharivaraku Covid Ah Fassi Vejje - Vaguthu\nށ. މިލަންދޫގައި ކަރަންޓީނުގައި ނެތް ސްކޫލް ދަރިވަރަކު ކޮވިޑް-19 އަށް ފައްސިވެއްޖެއެވެ.\nމިލަންދޫ ކައުންސިލްގެ ރައީސް އަބްދުﷲ އާތިފް "ވަގުތު" އަށް ވިދާޅުވީ، ފައްސިވެފައިވާ ކުއްޖާއަކީ އެ ރަށު ސްކޫލްގެ ގްރޭޑް2ގައި ކިޔަވަމުން އަންނަ ކުއްޖެއް ކަމަށެވެ. އަދި އެ ކުއްޖާ ފައްސިވެފައިވާ ގޮތް ބަލަމުން އަންނަ ކަމަށް ވެސް އާތިފް ވިދާޅުވިއެވެ.\nއާތިފް ވިދާޅުވި ގޮތުގައި އެ ކުއްޖާއަކީ މިއިން ކައިރި ދުވަހެއްގައި ވެސް ރަށުން ބޭރަށް ދަތުރު ކޮށްފައިވާ ކުއްޖެއް ނޫން ކަމަށާއި ކުރިން ފައްސިވެފައިވާ މީހުންނާއި ބައްދަލުވެފައިވާ ކުއްޖެއް ވެސް ނޫން ކަމަށެވެ.\nއެކުއްޖާ ފައްސިވުމާއި ގުޅިގެން މިވަގުތު އެ ގެ މޮނިޓަރިންގެ ހާލަތަށް ގެނެސްފައިވާ ކަން އާތިފް ވަނީ ވިދާޅުވެފައެވެ.\nމި ވޭދަނައާއި އެކީ މިލަންދޫ އިން ކޮވިޑަށް ފައްސިވި މީހުންގެ އަދަދު ވަނީ 8 އަށް އަރާފައެވެ. އެއީ އެރަށުން މީގެ ކުރިން ފައްސިވެފައިވާ5މީހަކާއި މިމަހުގެ 18 ވަނަ ދުވަހު ފައްސިވެފައިވާ3މީހެކެވެ.\nއެރަށުން އެންމެ ފަހުން ފައްސިވެފައިވާ3މީހުންގެ ތެރޭގައި ސްކޫލް ކުއްޖާ ހިމެނޭއިރު، ދެން ތިބި2މީހުންނަކީ މާލެއަށް ވިހަން ގޮއްސައި ރަށުގައި ކަރަންޓީނު ވެގެން ތިބި އާއިލާއެއްގެ ބައްޕަ އާއި އޭނާގެ ދަރިފުޅެވެ.\nއާތިފް ވިދާޅުވީ، ކަރަންޓީނުގައި ނެތް ކުއްޖަކު ކޮވިޑަށް ފައްސިވުން އެއީ ބިރުވެރި ކަމެއް ކަމަށާއި އެކަން އެގޮތަށް ހިނގައި ދިއުމުން ބޮޑަށް ބެލެވެނީ ރަށުތެރޭގައި ބަލި ފެތުރެނީ ކަމަށެވެ.\nމި ވޭދަނައާއި ގުޅިގެން އެރަށަށް އަރާ ފޭބުން ވަނީ މަނާ ކޮށްފައެވެ.


Badminton: Singles thashi Zayan aai Nabaaha ah | Mihaaru\nސިންގަލްސް ބައިން ޗެމްޕިއަންކަން ހޯދި ޒަޔާން (ކ) އާއި ނަބާހާ.-- ފޮޓޯ: ހުސެއިން ވަހީދު/ މިހާރު\n21 ނޮވެމްބަރ 2019 - 09:13 8 comments\nލިޓަސް ބެޑްމިންޓަން އެސޯސިއޭޝަން ޕްރެޒިޑެންޓްސް ޗެމްޕިއަންޝިޕްގެ ފިރިހެން ސިންގަލްސް ތަށި ޒަޔާން ޒަކީ އަދި އަންހެން ބައިގެ ތަށި ގައުމީ ޗެމްޕިއަން ފާތިމަތު ނަބާހާ ހޯދައިފި އެވެ.\nބެޑްމިންޓަން އެސޯސިއޭޝަނުން މުޅިން އަލަށް ބޭއްވި ޕްރެޒިޑެންޓްސް ޗެމްޕިއަންޝިޕްގައި ވެސް އެންމެ ކާމިޔާބު ކުޅުންތެރިއަކީ މި ފަހަރުގެ ގައުމީ މުބާރާތުގައި ވާދަކުރި ތިން އިވެންޓުން ޗެމްޕިއަންކަން ހޯދި ނަބާހާ އެވެ. އޭނާ ވަނީ މި ފަހަރުގެ މުބާރާތުގައި ވެސް އަންހެން ސިންގަލްސްގެ އިތުރުން އަންހެން ޑަބަލްސް އާއި މިކްސް ޑަބަލްސް ތަށި އުފުލާލައިފަ އެވެ.\nއިއްޔެ ހަވީރު ކުޅިވަރު އެކުވެނި އިންޑޯ ބެޑްމިންޓަން ކޯޓުގައި ކުޅުނު ފައިނަލް މެޗުގައި ޒުވާން ކުޅުންތެރިޔާ ނިބާލް އަހުމަދުގެ މައްޗަށް ޒަޔާން 2-1 ސެޓުން ކުރި ހޯދީ ފަހަތުން އަރަ އެވެ. މި މެޗުގެ ފުރަތަމަ ސެޓުގައި ޒަޔާނަށް އެންމެ ރަނގަޅު ކުޅުމެއް ނުދެއްކުނުއިރު، ނިބާލް ވަނީ އޭގެ އެޑްވާންޓޭޖް ނަަގައި 16-21 އިން މި ސެޓު ގެންގޮސްފަ އެވެ. ޒަޔާން ވަނީ ދެ ވަނަ ސެޓުން ފަށައިގެން މެޗުގެ ކޮންޓްރޯލް ހޯދައި ނިބާލަށް މާ ބޮޑު ފުރުސަތެއް ނުދީ މެޗު ކާމިޔާބުކޮށްފަ އެވެ. ޒަޔާން ފަހު ދެ ސެޓު ގެންދިޔައީ 21-13، 21-10 އިންނެވެ.\nއަންހެން ސިންގަލްސް ބައިގައި ނަބާހާ މޮޅުވީ ތަޖުރިބާކާރު ކުޅުންތެރިޔާ ނީލާ ނަޖީބު އަތުން މޮޅުވެގެންނެވެ. ނަބާހާ މޮޅުވީ 21-14، 21-14 އިންނެވެ. އަންހެން ޑަބަލްސް ބައިގައި ނަބާހާ އާއި އޭނާގެ އެއްމާބަނޑު ކޮއްކޮ ނަބީހާގެ ޕެއާ އިން ވަނީ ޗެމްޕިއަންކަން ހޯދައިފަ އެވެ. ގައުމީ ޗެމްޕިއަންކަން ވެސް ހޯދާފައިވާ ނަބާހާ އާއި ނަބީހާގެ ޕެއާ މޮޅުވީ ފައިނަލުގައި މާޝާ ރަޝީދާއި އައިމިނަތު އަލީގެ ޕެއާ ބަލިކުރުމަށް ފަހު އެވެ.\nގައުމީ މުބާރާތުގެ ޗެމްޕިއަންކަން ހޯދުމަށް ފަހު ނަބާހާ އާއި ޒަޔާން ތަށި ހިފައިގެން. -- ފޮޓޯ: ނިޝާން އަލީ/ މިހާރު\nދާދި ފަހުން ޕާކިސްތާނުގައި އޮތް މުބާރާތުގެ މިކްސް ޑަބަލްސް ބައިން ތާރީހީ ރަން މެޑަލް ހޯދި ޒަޔާން އާއި ނަބާހާގެ ޕެއާ ވަނީ މި ފަހަރުގެ މުބާރާތުގެ އެ އިވެންޓް ކާމިޔާބުކޮށްފަ އެވެ. ޒަޔާން އާއި ނަބާހާގެ ޕެއާ ފައިނަލުގައި މޮޅުވީ ނިބާލާއި މައިސާ ފަތުހުﷲގެ ޕެއާ އަތުންނެވެ.\nތިން އިވެންޓުން ރަން މެޑަލް ހޯދަން ކުރި މަސައްކަތް ޒަޔާނަށް ކާމިޔާބުނުވީ ފިރިހެން ޑަބަލްސް ބައިގެ ފައިނަލުން ބަލިވުމުންނެވެ. ފިރިހެން ޑަބަލްސް ބައިގައި ޒަޔާން އާއި އަހުމަދު ތޯއިފްގެ ޕެއާ ބަލިވީ ހަސަން އަފްޝީން އާއި މުހައްމަދު ހިޝާމް ލަތީފްގެ ޕެއާ އަތުންނެވެ.\nޒަޔާން ބުނީ ސިންގަލްސް އާއި މިކްސް ޑަބަލްސްގައި ވަރަށް ރަނގަޅަށް ކުޅެވުނު ކަމަށާއި އެކަމަކު ޑަބަލްސްގައި އެންމެ ރަނގަޅަށް ނުކުޅެވޭކަމަށެވެ. އެކަމަކު އުއްމީދަކީ އަންނަ އަހަރު އެކަން ހާސިލްކުރުން ކަމަށް ޒަޔާން ބުންޏެވެ.\nގައުމީ ޗެމްޕިއަންކަން މި އަހަރު ނުވަ ވަނަ ފަހަރަށް ހޯދި މުހައްމަދު އަޖުފާން އަނިޔާގެ ސަބަބުން މި ފަހަރުގެ ބީއޭއެމް ޕްރެޒިޑެންޓްސް ޗެމްޕިއަންޝިޕްގައި ނުކުޅެ އެވެ. އޭނާ ކޮނޑަށް ލިބިފައިވާ އަނިޔާއިން ރަނގަޅުނުވާތީ މި މުބާރާތް ނުކުުޅުނީ އަންނަ މަހު ކުރީކޮޅުގައި ނޭޕާލުގައި އޮންނަ ސައުތު އޭޝިއަން ގޭމްސް އަށް ފިޓްވުމުގެ ގޮތުން ކަމަށް ވަނީ ބުނެފަ އެވެ.\nއިތުރު ލިޔުންތައް ބެޑްމިންޓަން ބެޑްމިންޓަން އެސޯސިއޭޝަން ޗެމްޕިއަންޝިޕް


Breaking News: Raajje In Positivevi Dhivehssaku Rangalhu Vejje\nރާއްޖެއިން ޕޮޒިޓިވްވި ދިވެއްސަކު ރަނގަޅުވެއްޖެ\nރާއްޖެއިން ކޮވިޑް19 އަށް ޕޮޒިޓިވްވި ދިވެއްސަކު ރަނގަޅުވެފައިވާ ކަމަށް ހާމަކޮށްފިއެވެ.\nނޭޝަނަލް އިމަޖެންސީ އޮޕަރޭޝަނުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އައިޖީއެމްއެޗުގެ ޑރ. މޫސާ މުރާދު ވިދާޅުވީ އެންމެ ފުރަތަމަ ކޮވިޑް19 އަށް ޕޮޒިޓިވްވި ދިވެހިންގެ ތެރެއިން އެކަކު ނެގެޓިވްވެފައިވާ ކަމަށެވެ. އަދި މިހަފުން ހެދި ދެ ސާމްޕަލްގެ ނަތީޖާ ވެސް ނެގެޓިވްވެފައިވާ ކަމަށާއި އެހެންކަމުން އޭނާ ކޮވިޑް19 އިން ރަނގަޅުވެއްޖެކަން މިއަދު ނިންމާފައިވާ ކަމަށެވެ.\nރާއްޖެއިން މި ބައްޔަށް ޖުމްލަ ޕޮޒިޓިވްވި ދިވެހިންގެ އަދަދަކީ ފަހެކެވެ. އެއީ މިއަދު ހެނދުނުގެ ވަގުތެއްގައި ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފައިވާ ގޮތަށް ފިލިޕިންސް އިން ރާއްޖެ އައި ދިވެހި މީހާއާ އިނގިރޭސިވިލާތުން ރާއްޖެ އައި ހަތަރު ދިވެހިންނެވެ. އެހެންކަމުން މި ބަލިން ރަނގަޅުވެފައި މިވަނީ އިނގިރޭސިވިލާތުން ރާއްޖެ އައި މީހުންގެ ތެރެއިން އެކަކެވެ.\nރާއްޖެއިން މުޅި ޖުމްލަ މި ބައްޔަށް ޕޮޒިޓިވްވެފައި ވަނީ 20 މީހުންނެވެ. ކޮވިޑް19 އަށް އެންމެ ގިނައިން ރާއްޖެއިން ޕޮޒިޓިވްވި މީހުންނަކީ ބިދޭސީންނެވެ. އެއީ 15 ބިދޭސީންނެވެ. އޭގެތެރެއިން ދެ މީހަކު ފުރައިގެން ގޮސްފައިވާއިރު ބާކީ ތިބި މީހުންނަކީ ރާއްޖޭގެ ރިސޯޓުތަކުގައި ޗުއްޓީ ހޭދަ ކުރުމަށް އައި ފަތުރުވެރިންނާއި ރިސޯޓުތަކުގައި ވަޒީފާ އަދާކުރާ ބިދޭސީންނެވެ. އެ 15 މީހުންގެ ތެރެއިން 13 މީހަކު ވަނީ ބަލިން އެއްކޮށް ރަނގަޅުވެފައެވެ. މުޅި ޖުމްލަ ރާއްޖެއިން މި ބަލިން 14 މީހަކު ވަނީ ރަނގަޅުވެފައެވެ.


REPORT: Male Ah Foni Meerukan, Raajjethere Ah Othy Vote! - Vaguthu\nމާލެ އަށް ފޮނިމީރުކަން، ރާއްޖެތެރެއަށް އޮތީ ވޯޓު\nއިދިކޮޅު އިއްތިހާދުގެ ރިޔާސީ ކެންޑިޑޭޓް އިބްރާހިމް މުޙައްމަދު ޞޯލިހް ނ. އަތޮޅަށް ކުރެއްވި ދަތުރުފުޅުގެ ތެރެއިން -- ފޮޓޯ: އެމްޑީޕީ ޓްވިޓަރ\nރާއްޖެތެރޭގެ ރައީސް އަށް އިހްތިރާމާއެކު ދަންނަވަމެވެ. ރާއްޖޭގެ ރައީސުލްޖުމްހޫރިއްޔާ ކަމަށް މަނިކުފާނު ކުރިމަތިލެއްވުމުން ރާއްޖެތެރޭގެ ގިނަ ރައްޔިތުން ތިބީ އެކަމާ ވަރަށް އުފަލުންނެވެ. ސަބަބެއް ނެތިއެއްވެސް ނޫނެވެ. ހުރިހާ ދުވަހެއް ވެގެން މިދިޔައީ ރާއްޖެތެރޭގެ ދަރިއަކަށް ވެރިކަން ކުރުމުގެ ފުރުސަތެއް ނުލިބި އެވެ. އެހެން ކަމުން ތަރައްގީގެ ހުރިހާ ކަންތަކެއްވެސް ލިބިގެން ދަނީ މާލެ އަށެވެ.\nނިކަމެތި ރާއްޖެތެރެ ހަމަ ނިކަމެތިކޮށްލަނީ އެވެ. އެހެން ނަމަވެސް މަނިކުފާނަށް ވެރިކަން ލިބުމުން ތަރއްގީގެ ކުލަވަރު މާލެ ނޫން އެހެން ހިސާބަކަށް ޖެހިގެންދާނެ ކަމަށް ވަރަށް ބޮޑަށް އުއްމީދު ކުރެވުނެވެ. އަދި އެކަން ހަގީގަތަކަށް ވާނެ ކަމަށް ޝައްކެތް ނެތް މިންވަރަށް ޤަބޫލުކުރެވެންވެސް ފެށިއެވެ. އެއީ ހަމައެކަނި މަނިކުފާނުގެ ރިޔާސީ ވައުދުތަކަށް ބަލާފައެވެ. އެހެން ކަމުން މިއީ ހަމައެކަނި ވައުދަކުން ފުއްދާލާ ކަމަކަށް ނަހައްދަވާނެ ކަމަށް ވަރަށް ބޮޑަށް ނިކަމެތި ރާޢްޖެތެރޭ ރައްޔިތުން އުންމީދު ކުރެއެވެ.\nތަރައްގީގެ ވާހަކަ އެއްކައިރި ކޮށްލަމާތޯއެވެ. ދެން އޮތީ އަބަދުމެ ދެކެވޭ ވާހަކައެކެވެ. އަބަދުމެ ކުރެވޭ ޝަކުވާއެކެވެ. ނަމަވެސް މި ޝަކުވާގެ އަޑު އަހާނެ އެއްވެސް ވެރިޔަކު މިރާއްޖޭގެ ވެރިކަމަށް މިހާތަނަށް އައިސްފައި ނުވެއެވެ. މާލޭ މީހުންނާއި ރާޢްޖެތެރޭ މީހުން ތަފާތުކުރާ ކަމުގެ ޝަކުވާއެވެ.\nއާނއެކެވެ. މާ ބޮޑަށްވެސް ތަފާތުކުރެއވެ. ތަރައްގީގައި އެކަންޏެއް ނޫނެވެ. ކިޔަވައިދިނުމާއި އެހެނިހެން ކަންކަމުގައިވެސްމެ އެވެ. މިފަދަ އެތައް އެތައް ކަމެއްގަ އެވެ. ނަމަވެސް މަނިކުފާނު ވެރިކަމަށް އައުމުން މިކަމަށް ހައްލެއް ލިބިގެންދާނެ ކަމަށް ވަރަށް ބޮޑަށް އުންމީދުކުރެވުނެވެ. ސަބަބަކީ މަނިކުފާނަކީވެސް ހުދު ރާއްޖެތެރޭ ބޭފުޅަކަށް ވީމައެވެ. ކަންމިހެން ހުރި އިރު ދާދިފަހުން ރާޢްޖެތެރޭ ރައްޔިތުންނަށް އިވިގެންދިޔައީ އަޑު އަހަން ބޭނުންވާ ވާހަކަތަކެއް ނޫނެވެ. މާލޭ ސްކޫލްތަކުން ޖާގަ ދިނުމުގައި އިސްކަންދޭނީ މާލެއަށް އުފަން މާލޭ ކުދިންނަށް ކަމަށް ސަރުކާރުގެ ވުޒާރާއަކުން ނިންމި ނިންމުން އެއީ ރާއްޖެތެރޭ ރައްޔިތުންނަށް އަޑު އަހަން ފަސޭހަވި ވާހަކައެއް ނޫނެވެ.\nމާލެއަށް ގިނަ ރައްޔިތުން ބަދަލުވާން މަޖުބޫރުވާ އެންމެ ބޮޑު އެއް ސަބަބަކީވެސް ދަރިންނަށް ރަނގަޅު ފެންވަރުގައި ކިޔަވައިދިނުމެވެ. މާލެ ރާއްޖެތެރެއިން އައިސް މާލެ ފުރާލާ ގިނަ މީހުން ކުރާ އެ ފޮނި އުންމީދުގައެވެ. ނަމަވެސް މިފަދަ ގޮތަކަށް އެ އުންމީދުތަކުގައި ކޮޅުފައިން ޖަހާނެ ކަމަށް އެއްވެސް މަޔަކު އަދި ބެލެނިވެރިޔަކު ބޭނުން ނުވާނެ ކަން ހަމަ ޔަގީނެވެ. ރައީސުލްޖުމްހޫރިއްޔާ އާއި ހިސާބުން ސަރުކާރުގެ ބޮޑެތި ވުޒާރާތަކުގެ އިސްވެރިންތަށް އެކި އެކި ޕޯޑިއަމްތަކުގައި އެއްވެސް ތަފާތު ކުރުމެއްނެތި ހުރިހާ އެންމެނަށްވެސް ތައުލީމުވެސް އަދި އެހެނިހެން ކަންކަންވެސް އެއްވެސް ތަފާތުކުރުމެްނެތި ހަމަހަމަ ކަމާއެކު ފޯރުކޮށްދޭނަމޭ ވިދާޅުވަނީ ކީއްވެގެންތޯ؟ މިއީ ހަމައެކަނީ ރައްޔިތުންގެ ބޮލަށް ޖަހާލާ ޗިޕެއްތޯ؟\nހިތާމައަކީ މިފަދަ ނިކަމެތި ގޮތަށް ރާއްޖެތެރޭ ރައްޔިތުންނާމެދު ކަންތައްވެގެން ދިޔުމުންވެސް ކުށްވެރިވަނީ ނިކަމެތި ރާޢްޖެތެރޭ މީހާ އެވެ. މިކަހަލަ ޝަކުވާއެއްކުރި ނަމަވެސް ބުނާނީ މާލެ ބަދަލުވަނީ ކީއްކުރަންހެއްޔޭ؟ ހަގީގަތުގައި މިއީ ވަރަށް ރަނގަޅު ސުވާލެކެވެ. ރާއްޖެތެރެއަށް ތަރައްގީ ގެންނަނީ ފެނާ ނަރުދަމާގެ ނިޒާމުންއެކަންޏެވެ. އެހެން ކަމަށްވާނަމަ ދަރިންނަށް ރަނގަޅު ތައުލީމެއް ފޯރުކޮށްދޭން ކޮންމެ މަޔަކުވެސް ބޭނުންވާނެ އެވެ. އެހެން ކަމަށްވާނަމަ ރަނގަޅު ތައުލީމެއް ލިބެން އޮތްތަނަކަށް ކޮންމެ މީހަކުވެސް އަންނާނެތާއެވެ. މާލޭގައި އުޅޭ ހިތަކުން ނޫނެވެ. ނަމަވެސް ދަރިންގެ ހައްގުގަ އެވެ. އެހެން ކަމުން މާލޭ ސްކޫލްތަކުން ޖާގަ ދިނުމުގައި ސަރުކާޜުން އަދިވެސް އިސްކަންދެއްވާނީ މާލެއަށް އުފަން މާލޭގެ ދަރިވަރުންނަށްތޯ އެވެ؟\nދެން އޮތީ މަނިކުފާނު ވެވަޑައިގެންނެވި ބޯހިޔާވަހިކަމުގެ ވަޢުދުގެ ވާހަކަ އެވެ. މިއީ ހުރިހާރައްޔިތުންނަށް ވެ ވަޑަގެންނެވި ވަޢުދެއް، ނޫނީ ހަމައެކަނި މާލޭ ރައްޔިތުންނަށް އެކަނި ވެވަޑައިގެންނެވި ވަޢުދެއް ކަމާމެދު ސުވާލު އުފެދެއެވެ. ރައްޔިތުންގެ މަޖިލީހުގައްޔާއި އެހެނިހެން ޕްލެޓްފޯމްތަކުގައި ފަތުއަޑުލާފައި އެންމެ ގަދައަށް ދެކެވޭ އެއްވާހަކައީ ސަރުކާރުގެ ބޯހިޔާވަހިކަމުގެ މަޝްރޫއުގެ ދަށުން އަޅާ ފްލެޓް ތަކާއި އަދި މާލެއާއި ހުޅުމާލެއިން ގޯތި ދޫކުރާޢިރުވެސް މާލޭ ރައްޔިތުންނަށް އިސްކަންދޭ ވާހަކަ އެވެ.\nއަނެއްކާޥެސް މިއީ ރާޢްޖެތެރޭ ރައްޔިތުން ނިކަމެތި ކޮށްލާނެ އެއްކަމެކެވެ. ރާއްޖެތެރޭ ރައްޔިތު މީހާ ލިބޭ ހުރިހާ ފައިސާއެއް ހަރަދު ކުރަން މިޖެހެނީ މާލޭގައި ދިރިއުޅެން ހިފާފައި ހުންނަ ކުޑަ ކޮތަރު ކޮށްޓެއް ވަރުގެ ތަންތަންކޮޅުގެ ކުއްޔަށެވެ. މަސް ނިމޭއިރު އަތަކު ފައިސާފޮށްޗެއް ނޯވެ އެވެ. ނަމަވެސް މިއީ ހުރިޙާ ރައްޔިތުންގެ ހާލަތެއްވެސް ނޫނެވެ. މިއީ ގިނަ ރައްޔިތުންގެ ހާލަތެވެ. މާލެއަށް އުފަން މާލޭ ރައްޔިތުންވެސް މިފަދަ ހާލެއްގައި ނޫޅޭ ވާހަކަ އެއް ނޫނެވެ.\nލޮބުވެތި ރައީސެވެ. ތަރައްގީ ގެންނަންވީކީ މާލެއަކަށް އެކްނޏެއް ނޫނެވެ. ސްކޫލްތަކުން ޖާގަ ދިނުމުގައިވެސް މާލެއިންނާއި ހުޅމާޅެއިން ފްލެޓްތަކާއި ގޯތި ދިނުމުގައިވެސް އިސްކަންދޭންވީ މާލޭ ރައްޔިތުންނަށް އެކަންޏެއް ނޫނެވެ. ރާއްޖޭތެރެއިން ލިބެން ނެތް ސިއްޚީ އެތަކެއް ޚިދުމަތެއް ހޯދަން ބަލި އެތަކެއް ދަރިންނާއި މީހުން ގޮވައިގެން މިހަލަބޮލި މާލޭގައި ބޮޑު އަގުދީގެން ތަންތަން ކުއްޔަށް ހިފައިގެން އުޅޭ މީހުން މަދެއް ނޫނެވެ. އެހެން ކަމުން މާލެއަށް ތަރައްގީ ގެނެސް މާލެ ތޮއްޖެހުމުގެ ސިޔާސަތު ދޫކޮށްލާށެވެ. މިކަމުގެ ސަބަބުން ހުދު މާލޭގެ ރައްޔިތުންނަށްވެސް އެތަކެއް ދަތި އުދަނގޫ ކަންތަކާ ކުރިމަތިލާން ޖެހެއެވެ. މާލެ އޮންނަނީ ރާޢްޖެއިން ބޭރަކުވެސް ނޫނެވެ. ރާއްޖެތެރޭގަ އެވެ. ގޮތަކަށް ބުނާނަމަ ރާއްޖޭގެ ޗާޓުގެ އެންމެ މެދުގައެވެ.\nއެހެން ކަމުން މާލެއަށް ގެންނަ ތަރައްޤީއެކޭ އެއްފަދަ ނުވިނަމަވެސް ރަށްރަށަށްވެސް އަސާސީ ހައްގުތަށް ހޯދައިދިނުމަށް މަސއްކަތް ކޮށްދޭށެވެ. ތަޢުލީމާއި ސިއްޚީ ނިޒާމާއި މިހެން ބޯހިޔާވަހިކަންވެސް ރާޢްޖެތެރެއަށްވެސް ފޯރުކޮށްދޭށެވެ. ވޯޓު ބޭނުންވުމުން ހަމައެކަނި ރާއްޖެތެރެ ފެންނަ ކަމަށް ނަހަދާށެވެ. މަނިކުފާނު މިއަދު ތިމަޤާމުގައި ތިހުންނެވީވެސް މާލެ މީހުންނަށްވުރެ ގިނައން ރާއްޖެތެރޭ މީހުން ވޯޓު ދިނީމަ ނޫންތޯ އެވެ.\nއޮކްޓޯބަރ 17, 2019 12:02\nއިންޑިޔާގެ ވެރިން ތަންތަނަށް ދިޔައިމާ އަޅުވާކަހަލަ މާފަތި މިގައުމުގެ ވެރިން ދިޔައިމާ އެޅުވުމީ ވަރަށް ނާތަހުޒީބު ދިވެހިންނާ ބީރަށްޓެހި ކަމެއް އަނެއްކާ މާފަތި ކަރުން ނަގާކަަށް ވެސް ބޭނުމެއްނުވި ހެހެ މީ ފުކެއް ބޮޑުވަރު\nއޮކްޓޯބަރ 17, 2019 12:28\n100 ގެ ވާހަކައެއް. ކޮންމެ5އަހަރަކުން 1 ފަހަރު ރާއްޖެތެރެ ފެންނާނެ ރައީސަށް މަޖިލިސް މެންބަރުންނަށް.\nއޮކްޓޯބަރ 17, 2019 19:16\nރާއްޖެތެރޭ މީހުން5ކުޅަނދު ހަމަވި ކަމަށް ދުވަހަކު ނަހަދާނެ. ދެން ވާނީ އެހެންތާ. ކުރާވަރު ކުޑައީ. އަދިވެސް ހޭއަރުވާލިއްޔާ ރަމގަޅީ. ޚާއްސަކޮށް އައްޑޫ މީހުނަށް. މުއަވެގޮސް ތިބޭ ބާކިޔަ.\nއޮކްޓޯބަރ 17, 2019 12:30\nމަޖިލީހަށް ބިލެއް ވައްދަން ޖެހެނީ، މާލެއިން މީހުން ބާލަން. ރަށްރަށުގެ 72 މެންބަރުން މަޖިލީހުގަ އެބަތިބި. ހިތުހުރިގޮތަކަށް ހަދާއިރު އަނގައިން ނުބުނެ ތިބޭތީ މައްސަލައަކީ.\nއޮކްޓޯބަރ 17, 2019 12:46\nރާއްޖެތެރެ މީހާވެސް މާލެ މީހާވެސް ޓެކްސް ފައިސާ ދައްކަންޖެހެނީ އެއްވަރަކަށް.އެކަމް ހިދުމަތް ތަކުގައި ހަމަ ހަމަ އެއްނޫން.ޕަސެންޓޭޛް ރޭޓުން ބެލިއަސް ތިލަފަތުގައި އެއްކޮޅަށް މަބޮޑަށް ބުރަ.ސަރުކާރުން އަޅާ ކޮންމެ އިމާރާތަކީ ހަމރައްޔިތު އެންމެންގެ ފައިސާ.އެންމެން ނިނސްބަތުން ހަމަހަމަ ވާންޖެހޭނީ ، ކީއްވެ ނުވަނީ؟\nއޮކްޓޯބަރ 17, 2019 12:47\nމިއީ ދެންއޮތް ވާހަކަ. މިސަރުކާރަށް ވޯޓުދިން ފަރާތްތަކަށް ނުފެންނާނެ ރައީސް ޔާމީން ވެރިކަމުގައި ރާއްޖޭގެ ރަށްތަކަށް ގެނައި ތަރައްގީ. ކުރިން ތަރައްގީ ނުކުރާވަރަށް ހުރިހާރަށެއް ތަރައްގީވި. ވަރަށް ގިނަ ރަށްރަށުގައި ނަރުދަމާލެވި، ފެން ސަޕްލައިކޮށް، މަގުތައްހަދައި، ބަދަރުތައްހަދައި، ޕްލެޓުތައް އަޅައި، އެތައްކަމެއް ކޮށްދިން. މިސަރުކާރަށް ވޯޓުދިން ފަރާތްތަކަށް ނުފެނޭ މިއިން އެއްވެސް ކަމެއް. ވޯޓު އެދިނީ ފައިސާގެ ދަހިވެތިކަމަށް. ވޯޓުއެދިނި ދީނީމިނިވަންކަން ހޯދުމަށް. ތަރައްގީހޯދަން ވޯޓުދިންމީހުން ވޯޓުއެޅީ ރައީސް ޔާމީނަށް.. ކަލޭމެން ފޭހުނު އިލޮށިތައް ތިހިރީ ކަލޭމެންގެ ލޯތަކަށް ހެރިފައި. ހިތުން ތަރައްގީ ހޯދަން ދޮގުވެރިންނަށް ވޯޓުދިނީ. މޮޔަހީވޭ؟؟\nއޮކްޓޯބަރ 17, 2019 12:58\nވަރަށްބޮޮޑުތެއް ގުނބޯހަށް ދާފަ...ވޯޓަށްވީމަ އޯކޭ...ހި ދުމަތް ކޮއް ދެންވީމަ އޯ ކޭއެއްނޫން...ކޮއްމެ މީހަކުވެސް ހަމަ ހަ ދަނީއެހެން\nއޮކްޓޯބަރ 17, 2019 13:32\nކައުންސިލް ތަކަށް ވޯޓު ހޯދަން ރައްޔިތުންގެ ބޮލަށް ޗިޕްޖަހަން ފެއްޓުނީ! ޢެއީތަ މީނައަށް ކުރަން އެގޭހާވެސް ކަމަކީ! މާފަތި އެޅުވުން ސެލްފީ ނަގުން ޖަލްސާތަށް ހުޅުވާދިނުން ނޫންބާ މިވޭތުވެގެން މިދާ އަހަރު ދުވަހު ކުރިހާވެސް ކަމަކީ! ކޮންމެވެސް މުނާފިގު ވާހަކައެއް ދައްކާ ދަޅަ ދެއްކުންބާ ކުރި ހުވާގައި އޮންނަނީ!\nމިކަމަށް އޮތް ހަމައެކަނި ހައްލަކީ މެލޭޝިއާ ދަފަ ތަންތަނުން ކަންކުރާފަދައިން ކޮންމެސް އުސޫލަކުން ވެރިކަން ކުރުން އެކިތަންތަނަށް ބަދަލުކުރުން، މިސާލަކަށް ދެން އަންނަ 10 އަހަރުގައި ވެރިކަން ކުރާ ސަރަހައްދު މާލޭގެ ބަދަލުގައި އައްޑުއަށް ބަދަލުކުރުން ، ޖެހިގެން އަންނަ 10 އަހަރު އުތުރަށް ބަދަލުކުރުން. އޭރުން މުޅި ގައުމު ތަރަށްޤީވެގެންދާނެ. މިކަމާ ރައްޔިތުން ވިސްނުން ކީއްތޯ؟\nއޮކްޓޯބަރ 17, 2019 13:53\nތިއީ ބޭކާރު ލިއުމެއް. ދިވެހިން މިހާރު ވޯޓުދެނީ އެންމެ ބޮޑު ހަދިޔާއެއްދޭ ކެންޑިޑޭޓަަކަށް. ރައްޔިތުން އިސްލާހުވެގެން ރަގަޅު ވެރިއަކުވެސް ހޮވޭނީ. މިއީ ކޮންމެހެން ރާއްޖެތެރޭ މާލޭގެ މައްސަލައެއް ނޫން. އަޅުގަނޑު ހިތަށްއަރާ ކީރިތި ރަސޫލާއިން ފެށިގެން ޚަލީފާވެރިކަންކުރި ހަތަރު ޚަލީފާއިން ކަންތައް ކުރެއްވީ ކިހިނެއްބާއޭ. އޭރުގެ އިސްލާމީ ޚިލާފަތުގެ ވެރިކަންކުރާ ރަށަށް ޚާއްސަ ސަމާލުކަމެއް ނުދޭބާވެއޭ. ނޫނީ ވަކި ސަރަޙައްދު ތަކަކަށް ބަހާލައިގެން ތަރައްޤީގެ ޕްލޭންތައް ކުރިއަށް ގެންދެވީތޯ؟\nއޮކްޓޯބަރ 17, 2019 14:11\nވަރަށް ބަރާބަރު ސުރުހީއެއް.........\nއޮކްޓޯބަރ 17, 2019 14:15\nއެއްވެސް ފަ ރާތަކުން މޮޅެތިވާހަކަ ނުދައްކާ. ރައްޔިތުން ކޮންމެވެސް އެއްޗެކޭ ކިޔާގެން ކޮންމެވެސް އެއްޗެކޭ ކިޔަކަސް އެއީ ހުސްހޮޅިވާހަކަ . ވިސްނާފިކުރު ކޮށްލާނަމަ އޮޅުމެއްނެތި އެނގޭ ކަމަކީ ނިކަމެތި ރާއްޖެތެ ރޭ މީހުން އަތު ބޮޑެތި އޮޑިދޯނިފަހަރާ 300 ހޯސްޕަވަ ރުގެ4އިންޖީނު އެޅި ބޮޑެތި ލޯންޗްފަހަރު .މުއްސަނދި މާލޭ ރައްޔިތުން ނައްދޭންހިއްކި ބިމަކުންވިއްޔާއެބިމަކުން ގޯތިވެސް ދެނީ ރާއްޖެތެ ރޭ ނިކަމެތިންނައް. މާލޭ ރައްޔިތު މީހާ އަށް ބިންކޮޅެއްލިބުނަސް ލިބެނީ އެތައް ހާސަ ރެއް ދަމާ އެތައްވަ ރަކަށް ގަނަތަޅުވާފަ . އެވެސް 1000 އަކަފޫޓް. އެއާޚިލާފަށް ރާއްޖެތެރޭ ނިކަމެތި ރައްޔިތުމީހާ އަށް ގޯތިދޭ އި ރު 4000 އަކަފޫޓުވެސް ބިންދީފައެބަހުރި. އެކަމަކުވެސް ނިކަމަެތި ރާއްޖެތ ރޭ ރައްޔިތުން. މުޅިރަޢްޖޭގެ ރައްޔިތުން ދެން މިނިކަމެތިކަމަުން އަ ރާގަނެވޭނީ ކިހިނަކުންބާ؟؟؟؟\nއޮކްޓޯބަރ 17, 2019 14:24\nމިކަމަށް އޮތް ހައްލަކީ ދިވެހިރާއްޖެ ވަކިވަކިކޮށް ބައިބައިކޮށް ކޮންމެ އަތޮޅަކީވެސް ވަކިން އަމިއްލަ\nމިނިވަން ވެެރިިކަމެއް ކުރާ އަތޮޅެއް ކަމުގައި ހަމަޖެއްސުން. އޭރުންވެސް އެންމެ ބޮޑު ބަޖަޓެއްދާނީ އެއަތޮޅެއްގެ ވެރިކަންކުރާ ރަށަށް.\nއޮކްޓޯބަރ 17, 2019 14:25\nރާއްޖެތެރޭ މީހާ މާލެއަށް އައިސް ބޮޑު އަގުގައި ކުއްޔަށް ތިބީމަ ފައިދާ ވާނީ މާލޭ މީހުނަށް ... ކޮންމެ މަހަކު ބޭރުގައުމަކަށް ސަތޭކަ ބުރު އާޅާލެވޭނީ ވެސް ހަމަ ރާއްޖެ ތެރޭމީހާ ދޭ ރުފިޔާއިން .... ?\nއޮކްޓޯބަރ 17, 2019 15:45\nދިވެހިރާއްޖޭގެ ބަޖެޓް ފާސްކުރާއިރު ރާއްޖެތެރޭގެ ރައްޔިތުންނާއި މާލޭގެ ރައްޔިތުންނަށް ވަކި ބަޖެޓެއް ކަނޑައަޅާ އަދި ފްލެޓް އެޅުމުގައި އާއި އެހެނިހެން ކަންކަމަށްވެސް ފައިސާ ހަރަދު ކުރާއިރު އެބަޔަކަށް ކަނޑައެޅިފައިވާ ފައިސާއިން އެކަންކުރޭ، އޭރުން ރާއްޖެތެރޭގެ ރައްތިތުންނަށް އިނގޭނެ މާލޭގައި ފްލެޓް އެޅާފައިހުރީ މާލޭގެ ރައްޔިތުންގެ ބަޖެޓުންކަން އޭރުން ރާއްޖެތެރޭގެ ރައްޔިތުން ޝަކުވާ ނުކުރާނެ އެކަމަކު މިހާރު މާލޭގައިވެސް އެހެން ތަނެއްގަވިޔަސް ރާއްޖޭގެ ހުރިހާ ރައްޔިތުން ޝާމިލު ވާގޮތައް އަޅާފައިހުރި ފްލެޓް ތަކާއި އަދިވެސް ތަންތަނުން ނަގާފައިހުރި ލޯނުތަކުން ރާއްޖެތެރޭގެ ރައްޔިތުމީހާއަށް ވެސް ހިއްސާއެއް އޮންނާނެ އެކަން އެގޮތައް ކުރަން ސަރުކާރުން ބޭނުން ނުވާނަމަ ފްލެޓް އަޅަން ނަގާފައިހުރި ލޯނުތަކުން ރާއްޖެތެރޭގެ ރައްޔިތުން ސަލާމަތް ކޮށްފަ މާލޭގެ ރައްޔިތުން އަތުން ޓެކްސް ނަގައިގެން ލޯނުގެ ފައިސާ ހަލާސް ކުރާގޮތް ހަދާ އަދި މާލޭގައި ދިރިއުޅޭ ރާއްޖެތެރޭގެ ރައްޔިތުން ވަކި މުއްދަތެއްގެ ތެރޭގައި މާލެއިން ފައިބާގޮތައްވެސް ހަދާ އިބިރިހިމާއަށް ވަރަށް ސަލާމް\nއޮކްޓޯބަރ 17, 2019 15:55\nކޮންކަމެއް ނުވެގެންތަ ރާއްޖެތެރޭމީހުން މިއުޅެނީ މުޅިދުނިޔެ ކާނުލެވިގެންބާ ..ނިސްބަތްވާ ރައްރަށުގެ ތަރައްގީގެ ވާހަކަޔާ އަދި ފްލެޓާ ބިމާ ވާހަކަ ދައްކަބަލަ އެހެންރައްށުގެ ވާހަކަ ނނުދައްކަބަލަ ބަޔަކު ކުޑަމިނުން ދަރިންނައްކިޔަވައިދޭން ފުރުސަތެއްދިނީމާ އެތަން ފޭރިގަންނަން ތިމަސައްކަތްކުރަނީ ..މާލޭރައްޔިތުން ދުވަހަކުވެސް ތިޔައިން ރަށެއްގެ ތަނެއް ފޭރިގަންނަން އުޅުނުތޯ..ނޫޅޭ ..ވީމާ ތަންކޯޅެއް އަހުލާގު ރަނގަޅުވެ ރަށުގައި މައިންބަފައިން ކާރި ދިރިއުޅުމައް ވިސްނަމާތޯ\nއޮކްޓޯބަރ 17, 2019 16:04\nމިހާތަނަށް ފެނުނު އެންމެ ރަނގަޅު ސުރުހީ. ވަރަށް ރަނގަޅު ވާހަކައެއް! މީގެ އެންމެ ހެއްވާކަމަކީ ރައީސް، ނައިބް ރައީސް، 72 މަޖްލީސް މެންބަރުންނަކީ ރައްޖޭތެރޭ މީހުން ނަމަވެސް 15 މެންބަރުންގެ މައްޗަކަށް ކުރިޔެއް ނުހޯދި ހުރިހާމީހުންވެސް ތިބެނީ މާލެވެފައި!\nއޮކްޓޯބަރ 17, 2019 16:48\nނިމުނުދައުރުގެވެސް ހާލު ބުރިޖާ ކުރިޖާ ހުރިހާ ކަމެއް ހަމަ މާލެއައް\nއޮކްޓޯބަރ 17, 2019 17:14\nބަލަ މާލޭމީހުން ވެސް އަގޮދީގެން ރައްރަށައް ދަނީ ހޭބަލިވީރަ މިހުރިހާ ސަކުވާއެއްކޮށް ބޮނޑ ނުބަނދެވިގެން މިއުޅެނީ ދެކުނު ގެ ބޭފުޅުން\nއޮކްޓޯބަރ 17, 2019 18:48\nޟމަވެސް ރާއްޖެތެރެ މާލޭމީހަކާ އިނދެގެން މިއުޅެނީ އަނހެނުންގެ ހުރީ ބުރިއައް އަހަރުމެނައް އެއްފުލޯ ލިބޭ އަދި ރަށުގަ މަގޒެގެވަޒލު ގެސްޓް ހައުސް ގަދާފަ ނަހަކު 25 ހާސްލިބޭ އެގެއަކީ ސަރުކާރުން އަޅާދިނގެ މަ މޮޑިފައިކޮށްލާފަ..އަދި މާލޭގަ ކުއޔައްދޭ 3ޓެކްސީ އޮވޭ މަގޭ ރަހްމަތް ތެރިއާ މާލެ އޭނާގެ މާލޭގައިވެސް ރައްފުށުގައިވެސް ތަނެއނެއް އުޅެނީ ވަރައް ހާލުގަ ...މަ ހަމްދަރުދީވެ މާލެ މީހުނާ ދޭތެރޭ..ބޮންޑައް ސެލިއުޓް ކުރަން ތިކަމުގަ އަދލ މީކާއިލްއައްވެސް..\nއޮކްޓޯބަރ 17, 2019 18:53\nޔާމީނު7އަހަ ރު ކީއްވެޔޯ ރާއްޖެ ތެ ރެ ތަ ރައްގީ ނުކު ރީ\nއޮކްޓޯބަރ 17, 2019 21:37\nއެއީ އަދި ކަލޭ އުފަންނުވާތީ! އަޅެ ބަލާލަބަލަ ކިތައްކިތައް ކަންތައް ކޮށްދީފައި އޮތްތޯ!\nއޮކްޓޯބަރ 17, 2019 18:57\nވެރިކަން ކުރާ ރަށް ބަދަލުކުރަންވީ. އިންޑޮނޭސިއާ ތަންތަނުގަ ހަދާގޮތަށް..\nއޮކްޓޯބަރ 17, 2019 21:07\nއަދިވެސް ރާއްޖެތެރޭގައި މިތިބީ އަޅުން ގެ އަޅުން މާލޭ މީހުނާއި ނުކުޅޭތި , މި މީހުން ތިބީމަ ކަލޭމެން ނަށް ތިޔަ އުޅެވެނީ\nއޮކްޓޯބަރ 17, 2019 23:41\nރާއްޖެތެރޭ މީހުންނޭ ކިހިނެއްވެގެންތިއުޅެނީ. ހަމަބިމައްފައިބަބަލަނިކަން. ކިޔަވަން މާލެ އަންނަންޏާ ކިޔަވައިނިމުނީމަ ރަށަށް ދޭބަލަނިކަން ގޮސް ތިސިކުޑިތަކުގެ ބޭނުންކޮއްގެން ރަށަށް ކޮންމެވެސްކަމެއް ކޮއްދެވޭތޯބަލާބަލަ. ދެން ތިރަށްތަކުން ބިންދޫކުރާއިރު ރަށުގެ މީހުންނަށް އިސްކަންނުދީ ހުރިހާ އެއްމެންނަށްވެސް ބިންލިބޭގޮތް ހަދާދީ\nއޮކްޓޯބަރ 18, 2019 18:36\nބުރިޖުގެއެކަނިތަ ބާރަށްދުއްވަނީ އެކުސިޑެންޓުވަނީ ބުރިޖުގަ ކެމެރާ ހަރުކޮށް ނިމެނީ ބޮޑެތި އެކުސިޑެންޓުހިގާ މީހުންމަރުވާ ކިތައްބޮޑުމަގު ރަށްރަށުގަ އެބައޮތް ކިތައްއަހަރުވެއްޖެ އެކުސިޑެންޓު ކޮންޓުރޯލު ނުކުރެވޭ ބާރަށް ދުއްވާ މީހުން ހުއްޓުވޭނެ ބެލޭނެ ގޮތެއްނެއް ވެދާނެ ލާރިނެތީކަމަށް


Qatar ge maalee vazeeru hahyarukuran amurukohfi\nގަތަރުގެ ފައިނޭންސް މިނިސްޓަރު ހައްޔަރުކުރަން އަމުރުކޮށްފި\nގަތަރުގެމާލީ ވަޒީރު އަލީ ޝަރީފް އަލްއިމާދީ: ވަޒީރު ހައްޔަރުކުރަން އެޓާނީ ޖެނެރަލް ވަނީ އަންގަވާފައި\nގަތަރުގެ ފައިނޭންސް މިނިސްޓަރު އަލީ ޝަރީފް އަލްއިމާދީ ހައްޔަރުކުރަން އެޓާނީ ޖެނެރަލް އަންގަވައިފި އެވެ. ގަތަރު ނިއުސް އޭޖެންސީން ބުނި ގޮތުން ވަޒީރު ހައްޔަރުކުރަން އަމުރުކޮށްފައި ވަނީ އޭނާއާ ބެހޭ ގޮތުން ޕްރޮސެކިޔުޓަރުން ބަލަމުން އަންނަ މައްސަލަތަކަކާ ގުޅިގެން ކަމަށެވެ. އޭނާއަށް ތުހުމަތުކުރެވޭ މައްސަލަތަކުގެ ތެރޭގައި ނަހަމަ ގޮތުގައި މަގާމުގެ ބޭނުންހިއްޕެވުމާއި އާންމު ފަންޑުތައް ބެލެހެއްޓެވުމުގައި އިޚްލާސްތެރިކަމެއް ނެތުން ހިމެނެ އެވެ.\nއަލީ ޝަރީފް އަލްއިމާދީއަށް ފައިނޭންސް މިނިސްޓަރުކަން ލިބިވަޑައިގަތީ ޝެއިޚް ތަމީމް ބިން ހަމަދު އަލްސާނީއަށް ޖޫން 2013 ގައި ގަތަރުގެ އަމީރުކަން ލިބިވަޑައިގަތުމާ ގުޅިގެންނެވެ.\nމެދުއިރުމަތީ ގައުމުތަކުގައި ޝާހީ އާއިލާއާ ބެހޭ މައްސަލަތައް އަދި ސަރުކާރުގެ ވެރިންނާ ބެހޭ ގޮތުން ހުށަހެޅޭ މިޒާތުގެ މައްސަލަތައް އާންމުކޮށް ބަލަނީ ސިއްރިއްޔާތުގައި ފަރުދާކުރެވިގެންނެވެ. މިފަދަ މައްސަލަތައް ބެލުމަށް މެމްބަރުން އައްޔަށްކުރެވުނު ނަމަވެސް މަދު ވާހަކައެއް ނޫނީ މީޑިއާއަކަށް ނުފޯރަ އެވެ. އެހެންކަމުން މިފަހަރު މިވެގެން އުޅޭ ގޮތް އަދި މުޅިން ސާފެއް ނުވެ އެވެ.\nމިމައްސަލައާ ބެހޭ ގޮތުން ގަތަރު ނިއުސް އޭޖެންސީން އަމައެކަނި ސުރުހީއަޅާލީ އެވެ. އިތުރު ތަފުސީލެއް ނުދެ އެވެ. މީޑިއާގައި ވާހަކަތައް ހުރި ގޮތުން މިކަމުގެ ތެރޭގައި ގަތަރުގައި ހިންގަމުން އަންނަ ބިޔަ ޕްރޮޖެކްޓައް ޝާމިލްވެދާނެ ކަމަށް ބެލެވެ އެވެ.\nގަތަރު މެދު އިރުމަތި ހިޔާނާތް\nގަތަރުގެ އަމީރު މިސްރަށް\nގަތަރު އެއާވޭސް މިއަހަރު ފައިދާ ހަދައިފި


Gavaaidhaa hilaafai veli nagai vihkaa mahsala bodu: EPA\nގަވާއިދާ ހިލާފަށް ވެލި ނަގައި ވިއްކާ މައްސަލަ ބޮޑު: އީޕީއޭ\nޕަމްޕު ބޭނުންކޮށްގެން ދޯންޏަކުން ވެލި ނަގަނީ--\nގާނޫނުތަކާއި ގަވާއިދުތަކާ ހިލާފަށް ވެލި ނަގައި ވިއްކަމުންދާ މައްސަލަ މި ފަހަކަށް އައިސް ފާހަގަ ކުރެވިފައިވާ ކަމަށް އެންވަޔަރުމެންޓް ޕްރޮޓެކްޝަން އެޖެންސީ (އީޕީއޭ) އިން ބުނެފި އެވެ.\nއީޕީއޭ އިން މިއަދު ނެރުނު ނޫސް ބަޔާނެއްގައި ބުނީ، ގެދޮރު ހެދުންފަދަ ޒަރޫރީ ބޭނުންތަކަށް ރަށްރަށުގެ ގޮނޑުދޮށުންނާއި، އަދި ފިނޮޅުތަކުން ބައެއް ފަރާތްތަކުން ގަވާއިދާ ހިލާފަށް ވެލި ނަގަމުންދާ ކަމަށެވެ. އަދި ހުއްދަ ދީފައިވާ މިންވަރަށްވުރެ އިތުރަށް ވެލި ނެގުމަށްފަހު އެ ވެލި އެހެން ފަރާތްތަކަށް ވިއްކާ ނުވަތަށް ވެލި އަލުން މޫދަށް އަޅައި ގުދުރަތީ ވަސީލަތްތަށް އިސްރާފުކުރަމުންދާ ކަމަށެވެ.\nމީގެ އިތުރުންވެސް އީޕީއޭގެ ބަޔާނުގައި ވަނީ ޕަމްޕު ބޭނުންކޮށްގެން ވެލި ނަގާއިރު ހުއްދަ ނުހޯދާ ވެލި ނަގަމުންދާ ކަމުގެ މައްސަލަތަށް ފެންމަތިވެފައިވާ ކަމަށް ބުނެފަ އެވެ. އީޕީއޭ އިން މެޝިނަރީސްތަށް ބޭނުންކޮށްގެން ވެލި ނެގުމުގެ ހުއްދަ ދެވޭނީ ތިމާވެއްޓަށް އަސަރު ކުރާ މިންވަރު ބަލާ ރިޕޯޓް ހަދައި ހުއްދަ ނަގައިގެން ކަމަށެވެ.\nޒާރޫރީ ބޭނުންތަކަށާއި އެހެނިހެން ބޭނުންތަކަށް ވެލި ނަގަމުންދާ ފަރާތްތަށް ގާނޫނީ އިމުގެ ތެރެއިން އެކަންް ކުރުމަށް އީޕީއޭ އިން ވަނީ އެދިފަ އެވެ. އަދި ކައުންސިލްތަކުން އެކަންތަށް އިތުރަށް މޯނީޓާ ކުރަން އެދޭ ކަމަށްވެސް އީޕީއޭގެ ނޫސް ބަޔާނުގައި ވަނީ ބުނެފަ އެވެ.\nބަޔާން ނިންމާލަމުން އިޕީއޭ ބުނީ ގަވާއިދާ ހިލާފަށް ވެލި ނަގަމުންދާ ފަރާތްތަކާއި މެދު ފިޔަވަޅު އަޅާނެ ކަމަށް ބުނެފަ އެވެ.


އ.ދ.ގެ ޢާންމު މަޖިލީހުގެ 76 ވަނަ ސެޝަންގެ ރައީސް ޢަބްދުﷲ ޝާހިދުގެ ޝަރަފުގައި ބޭއްވެވި ރަސްމީ ޖާފަތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\nއ.ދ.ގެ ޢާންމު މަޖިލީހުގެ 76 ވަނަ ސެޝަންގެ ރައީސް ޢަބްދުﷲ ޝާހިދުގެ ޝަރަފުގައި ބޭއްވެވި ރަސްމީ ޖާފަތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n7 އޮކްޓޫބަރު 2021، ރިފަރެންސް: SA/RIMS/2021/37\nއ.ދ.ގެ ޢާންމު މަޖިލީހުގެ 76 ވަނަ ސެޝަންގެ ރައީސް، ނިޝާން ޢިއްޒުއްދީނުގެ ޢިއްޒަތުގެ ވެރިޔާ ޢަބްދުﷲ ޝާހިދުގެ ދެކަނބަލުން، ދައުލަތުގެ ވަޒީރުން، ރައްޔިތުންގެ މަޖިލީހުގެ މެންބަރުން، ހާޒިރުވެވަޑައިގެން ތިއްބެވި ޢިއްޒަތްތެރިން؛\nއ.ދ.ގެ ޢާންމު މަޖިލީހުގެ ރައީސްގެ ހައިސިއްޔަތުން، މަނިކުފާނު ރާއްޖެއަށް ޒިޔާރަތްކުރެއްވި ކަމަށްޓަކައި، ވަރަށް އިޚްލާޞްތެރިކަމާއެކު ޝުކުރު ދަންނަވަން. އަދި އަޅުގަނޑުމެންގެ ލޮބުވެތި ފަސްގަނޑުގައި މަނިކުފާނަށް މަރުޙަބާ ދެންނެވުމަކީ، އަޅުގަނޑަށް ލިބޭ ވަރަށް ބޮޑު އުފަލެއް.\nދިވެހި ލޭ ހިނގާ ދިވެހި ދަރިޔަކު، ދުނިޔޭގެ އެންމެ ޝަރަފުވެރި، އެއް މަޤާމު ފުރުއްވަމުން ގެންދަވާކަމީ، ދިވެހި ކޮންމެ ރައްޔިތަކަށް ލިބޭ ނުހަނު މަތިވެރި ފަޚުރަކާއި ޝަރަފެއް. އ.ދ.ގެ ޢާންމު މަޖިލީހުގެ ރިޔާސަތުން، އަޅުގަނޑުމެންގެ މައް ދިވެހިބަހުން، މުޅި ދުނިޔެއާ މުޚާޠަބު ކުރައްވައި، އ.ދ.ގައި ތަޤުރީރު ކުރުމަށް އަޅުގަނޑަށް ދަޢުވަތު ދެއްވުމަކީ، ދިވެހި ޤައުމަށާއި އަޅުގަނޑަށް ލިބުނު ވަރަށް ބޮޑު ޝަރަފެއް.\nމަނިކުފާނުގެ ރިޔާސަތުން މުޅި ދުނިޔެއަށް ތިޔަ ފަތުރުއްވަވާ އުންމީދުގެ ފަސް ދޯދިން ފެނިގެންދަނީ، ބައިނަލްއަޤްވާމީ މުޖުތަމަޢުގައި ހުރި މައްސަލަތައް ޙައްލުކުރެއްވުމަށް މަނިކުފާނު ގެންގުޅުއްވާ ވިސްނުންފުޅުގެ ވަރަށް އުޖާލާ ތަޞައްވުރެއް. އެ ފަސް ދޯދިން، ރާއްޖޭގެ ޤައުމީ މައްސަލަތަކާ ގުޅިފައިވާ ކަންބޮޑުވުންތަކަށްވެސް ވަރަށް ބޮޑު ތަސައްލީއެއް ލިބިގެންދާނެ.\nއާދެ، ކޯވިޑުގެ ވަބާއިން މިންޖުވުމަށް ދިވެހިރާއްޖެއިން މިކުރާ މަސައްކަތުގައި، ބައިނަލްއަޤްވާމީ މުޖުތަމަޢުގެ އެހީތެރިކަން ރާއްޖެއަށް ބޭނުން. ދެމެހެއްޓެނިވި ގޮތެއްގައި ރާއްޖެ ތަރައްޤީ ކުރުމުގައި، އެހެން ޤައުމުތަކުގެ ތަޖުރިބާއާއި ޙިއްޞާ ވަރަށް މުހިންމު. ރާއްޖޭގެ ދެމިއޮތުމާއި ނެތިދިޔުމާ ގުޅިފައިވާ ތިމާވެށީގެ މައްސަލަތައް ޙައްލުކުރުމުގައި، ކުރިއަރާފައިވާ ޤައުމުތަކުގެ އެއްބާރުލުން އަޅުގަނޑުމެން ބޭނުން. އެންމެންގެ ޙައްޤުތަކަށް އިޙްތިރާމުކުރާ، އަދި މިހާރަށްވުރެ އިންސާފުވެރި ހަމަހަމަ އުޞޫލަކުން، ހުރިހާ ޤައުމުތަކާމެދު މުޢާމަލާތު ކުރެވޭ މުއައްސަސާއަކަށް، އ.ދ. މަޖިލިސްވުމަކީ އަޅުގަނޑުމެންވެސް ނުހަނު އެދޭ ކަމެއް.\nމި ދެންނެވި ކަންކަން މިހެން ހުރިއިރު، އ.ދ.ގެ ޢާންމު މަޖިލީހުގެ ރިޔާސަތާ މަނިކުފާނު ޙަވާލުވެވަޑައިގަތުމަކީ، މުޅި ދިވެހި ޤައުމަށް ލިބުނު ވަރަށް ބޮޑު އުންމީދެއް. މި ދެންނެވި ކަންކަމުގައި މަނިކުފާނުގެ ރިޔާސަތާމެދު އަޅުގަނޑުމެންގެ ހިތްތަކުގައި އޮތީ އިތުބާރާއި ޔަޤީންކަން.\nއ.ދ.ގެ ޢާންމު މަޖިލީހުގެ ރިޔާސަތަށް މަނިކުފާނު އިންތިޚާބުވުމަކީ، ދިވެހި ސަރުކާރުގެ ޚާރިޖީ ސިޔާސަތު ދުނިޔެ ބަލައިގެންފައިވާ ކަމުގެ ހެތްކެއް. ދިވެހިރާއްޖެއާއި ދުނިޔޭގެ އެހެން ޤައުމުތަކާ ދެމެދު ހަރުދަނާ ފާލަމަކުން ގުޅިފައިވާކަމުގެ ނިޝާނެއް. ހަމައެފަދައިން، ބައިނަލްއަޤްވާމީ މަސްރަޙުގައި ދިވެހިރާއްޖެ ތަމްސީލު ކުރެއްވުމަށް، މަނިކުފާނު އުފުއްލެވި ބުރަ މަސްއޫލިއްޔަތާއި، ކުރެއްވި މިންނެތް މަސައްކަތުގެ ނަތީޖާ.\nއަޅުގަނޑުމެން އެންމެންގެވެސް އެދުމަކީ، އ.ދ.ގެ ޢާންމު މަޖިލީހުގެ އުންމީދުގެ ރިޔާސަތުގައި، ބައިނަލްއަޤްވާމީ މުޖުތަމަޢުން މިހާރަށްވުރެވެސް، ކުލަގަދަ ގޮތެއްގައި ދިވެހިރާއްޖޭގެ ނަން ފެވިގެން ދިޔުން.\nއަޅުގަނޑުގެ ދުޢާއަކީ، މަނިކުފާނުގެ ޒަޢާމަތުގައި، މިހާރަށްވުރެ އަމާން ރައްކާތެރި އައްސޭރިއަކަށް ބައިނަލްއަޤްވާމީ މުޖުތަމަޢު ގެންގޮސްދިނުމުގެ، ހެޔޮ ތައުފީޤާއި މަދަދު، اللهُ سُبْحَانَهُ وَتَعَالَى މިންވަރު ކުރެއްވުން.\nސަރުކާރުން މިއޮތީ މަތީ ތަޢުލީމަށް ކުރިމަތިލާ ދަރިވަރުންގެ ވިސްނުން އަމާޒުކުރި ކޮންމެ މިސްރާބަކަށް އެ ކުދިން ގެންގޮސްދޭން ތައްޔާރަށް- ރައީސުލްޖުމްހޫރިއްޔާ\n17 އޮކްޓޫބަރު 2021, ޚަބަރު\n17 އޮކްޓޫބަރު 2021, ރައީސްގެ ޚިތާބު\n2019 ވަނަ އަހަރުގެ މަތީ ޘާނަވީ ތަޢުލީމު ނިންމާ އިމްތިޙާނުތަކުން އެންމެ ރަނގަޅު ނަތީޖާ ހޯދި ދަރިވަރުންނަށް އިނާމާއި ހަނދާނީ ލިޔުން ދިނުމަށް ބޭއްވެވި ޖަލްސާގައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n17 އޮކްޓޫބަރު 2021, ރައީސްގެ ވާހަކަފުޅު\nމައުލިދުއް ނަބަވީގެ ޒިކުރާ އައުކުރާއިރު، އަޅުގަނޑުމެންގެ ޢަޒުމަކަށް ހަދަންވީ މުޖްތަމަޢުގެ ހަމަޖެހުމާއި ޞުލްޙަމަސަލަސްކަން ޤާއިމުކުރުމުގައި، ފަރުދީ ޒިންމާ އަދާކުރުން ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nރައީސުލްޖުމްހޫރިއްޔާގެ ނައިބު ހައްދުންމަތީ ދަނބިދޫ ކައުންސިލް މެންބަރުންނާ ބައްދަލުކުރެއްވުން: ކައުންސިލަރުން ވަނީ ރަށުގެ ތަރައްޤީއަށް އެންމެ މުހިއްމު ކަންކަމުގެ މައުލޫމާތު ރައީސުލްޖުމްހޫރިއްޔާގެ ނައިބާއި ހިއްސާކުރައްވާފައި